Γκάβι (ποδοσφαιριστής)

Ο Πάμπλο Mαρτίν Πάεθ Γκαβίρα (, 5 Αυγούστου 2004), γνωστός ως Gavi (), είναι Ισπανός επαγγελματίας ποδοσφαιριστής που αγωνίζεται ως κεντρικός μέσος για την Μπαρτσελόνα και την εθνική ομάδα της Ισπανίας.  Το 2022, κέρδισε το βραβείο Golden Boy και έλαβε το τρόπαιο Kopa, που απονεμήθηκε από το France Football κατά την τελετή της Χρυσής Μπάλας 2022.

Καριέρα σε συλλόγους 
Ο Γκάβι ξεκίνησε την καριέρα του στη Λα Λιάρα, ένα σύλλογο στη γενέτειρά του, όπου έμεινε για δύο χρόνια, μεταξύ 2010 και 2012.  Από εκεί πέρασε στην ακαδημία νέων της Ρεάλ Μπέτις, όπου έμεινε για δύο σεζόν.  Σκόραρε 95 γκολ για την ομάδα νέων της Ρεάλ Μπέτις.

Μπαρτσελόνα

Ομάδα Νέων 
Το 2015, σε ηλικία 11 ετών, υπέγραψε στην Μπαρτσελόνα. 

Τον Σεπτέμβριο του 2020, υπέγραψε το πρώτο του επαγγελματικό συμβόλαιο με τον καταλανικό σύλλογο και προβιβάστηκε απευθείας από την ομάδα κάτω των 16 ετών στην ομάδα κάτω των 19 ετών.   Έκανε το ντεμπούτο του για την Μπαρτσελόνα Β στις 21 Φεβρουαρίου 2021, στο εντός έδρας 6-0 της ΣΕ Λ'Οσπιταλέτ, μπαίνοντας ως αλλαγή στο 77ο λεπτό. Έκανε το ντεμπούτο του ως βασικός για τη Μπαρτσελόνα Β στις 14 Μαρτίου σε μια νίκη με 1–0 στο ντέρμπι εναντίον της Εσπανιόλ Β στο Ciutat Esportiva Dani Jarque.

Σεζόν 2021–22 
Έχοντας συμμετάσχει δύο φορές για τη Μπαρτσελόνα Β τη σεζόν 2020–21, ο Γκάβι κλήθηκε στην πρώτη ομάδα για τα φιλικά προετοιμασίας πριν από την έναρξη της νέας σεζόν.  Μετά από καλές εμφανίσεις στις νίκες εναντίον των Ταρραγόνα και Χιρόνα, έγινε γνωστό πως ήταν στα σχέδια του Ρόναλτ Κούμαν.  Συνέχισε αυτή την καλή πορεία σε μια νίκη 3–0 εναντίον της VfB Στουτγάρδης, κάποιοι συγκρίνοντάς τον με τον θρύλο της Μπαρτσελόνα, Τσάβι. 

Στις 29 Αυγούστου 2021, έπαιξε τον πρώτο του επίσημο αγώνα για την πρώτη ομάδα της Μπαρτσελόνα στη νίκη 2–1 επί της Χετάφε, αντικαθιστώντας τον Σέρτζι Ρομπέρτο στο 73ο λεπτό. Στις 18 Δεκεμβρίου, σημείωσε το πρώτο του γκολ για τον σύλλογο και έδωσε μια ασίστ σε μία νίκη με 3-2 επί της Έλτσε.

Σεζόν 2022-23 
Στις 15 Ιανουαρίου 2023, ο Γκάβι σημείωσε ένα γκολ και έδωσε δύο ασίστ για να αναδειχθεί ο πολυτιμότερος παίχτης στη νίκη με 3-1 επί της Ρεάλ Μαδρίτης στον τελικό του Supercopa de España. Στις 31 Ιανουαρίου, ισπανικό δικαστήριο αποφάνθηκε υπέρ της αποδοχής του νέου συμβολαίου του Γκάβι με την Μπαρτσελόνα μέχρι το 2026, που υπογράφηκε τον Σεπτέμβριο του προηγούμενου έτους, παρά την αντίθεση του προέδρου της Λα Λίγκα, Χαβιέρ Τέμπας, ο οποίος υποστήριξε ότι η νέα συμφωνία δεν θα χωρούσε στο όριο μισθών του συλλόγου εκείνη τη σεζόν. Την ίδια μέρα, η Μπαρτσελόνα ανακοίνωσε ότι ο Γκάβι θα αποκτήσει τη φανέλα με το νούμερο 6, που φορούσε στο παρελθόν ο προπονητής του, Τσάβι.  Στις 21 Μαρτίου, μια δικαστική απόφαση διέταξε την ανάκληση της νέας συμφωνίας καθώς θα υπερέβαινε το όριο μισθών του συλλόγου και την επιστροφή στην προηγούμενη εγγραφή του ως παίκτης της ομάδας νέων με την παλιά του φανέλα με νούμερο 30.  

Στις 20 Ιουνίου 2023, η Μπαρτσελόνα κατάφερε να ολοκληρώσει την εγγραφή του Γκάβι ως παίκτης της πρώτης ομάδας και στη συνέχεια επέκτεινε το συμβόλαιό του με τη Μπαρτσελόνα μέχρι τον Ιούνιο του 2026, η οποία περιέχει ρήτρα αποδέσμευσης 1 δισ. ευρώ.

Διεθνής καριέρα 
Ο Γκάβι έχει εκπροσωπήσει την Ισπανία σε επίπεδο κάτω των 15 και κάτω των 16 ετών. 

Στις 30 Σεπτεμβρίου 2021, κλήθηκε στην εθνική ομάδα της Ισπανίας του Λουίς Ενρίκε. Έκανε το ντεμπούτο του στον ημιτελικό του UEFA Nations League εναντίον της Ιταλίας στις 6 Οκτωβρίου, και έγινε ο νεότερος παίκτης που εκπροσώπησε ποτέ την Ισπανία σε ανώτερο επίπεδο.  Στον τελικό εναντίον της Γαλλίας στις 10 Οκτωβρίου, η Ισπανία γνώρισε τελικά την ήττα με 2–1.  Στις 5 Ιουνίου 2022, σημείωσε το πρώτο του γκολ στο Nations League εκτός έδρας εναντίον της Τσεχίας, και έγινε ο νεότερος παίκτης που σκόραρε ποτέ εκπροσωπώντας την Ισπανία σε ανώτερο επίπεδο.

Ο Γκάβι ονομάστηκε στην αποστολή της Ισπανίας για το Παγκόσμιο Κύπελλο 2022 στο Κατάρ, στο οποίο ξεκίνησε και στους τέσσερις αγώνες. Με το γκολ του εναντίον της Κόστα Ρίκα στον πρώτο αγώνα της Ισπανίας στο τουρνουά, ο Γκάβι έγινε ο τρίτος νεότερος παίκτης (μόνο πίσω από τον Πελέ και τον Μάνουελ Ρόσας) που σκόραρε σε αγώνα Παγκοσμίου Κυπέλλου.

Παραπομπές 

Παίκτες νικητές Πρωταθλήματος Εθνών ΟΥΕΦΑ
Ποδοσφαιριστές Παγκοσμίου Κυπέλλου 2022
Ποδοσφαιριστές Εθνικής Ισπανίας
Ποδοσφαιριστές Πριμέρα Ντιβιζιόν
Ποδοσφαιριστές Σεγούντα Ντιβιζιόν Β
Ποδοσφαιριστές Μπαρτσελόνα Β
Ποδοσφαιριστές Μπαρτσελόνα
Ποδοσφαιριστές Ρεάλ Μπέτις